Kenenkään ei pidä vedota sukupuoleensa oikeuttaakseen kiukunpurkauksiaan tai laiskuuttaan perehtyä johonkin asiaan, kirjoittaa Rosa Meriläinen kolumnissaan.

Rosa Meriläinen­

Ei ole naisen etu olla jumalatar, prinsessa tai etäinen mysteeri. Mitä tarkoittaa naisen kannalta se, jos muinaismyytissä naisjumaluus on ollut väkevä? Ei yhtään mitään.

Jumalatar-kurssit eivät auta sinua kohottamaan värähtelytasoasi. Enkelimatkalla jumalattareksi et aktivoi dna:si kultaista ulottuvuutta. Afrodite ei anna sinulle itseluottamusta, mikäli osallistut asiaa käsittelevälle kurssille. Hankkimalla kalliista kivestä tehdyn yoni egg -kuulan et muutu metafyysisesti.